CELEX: 62011TN0516
Language: fi
Date: 2011-09-22 00:00:00
Title: Asia T-516/11: Kanne 22.9.2011 — MasterCard ym. v. komissio

26.11.2011   
            
            
               FI
            
            
               Euroopan unionin virallinen lehti
            
            
               C 347/40
            
         Kanne 22.9.2011 — MasterCard ym. v. komissio
   (Asia T-516/11)
   2011/C 347/72
   Oikeudenkäyntikieli: englanti
   
      Asianosaiset
   
   
      Kantajat: MasterCard, Inc. (Wilmington, Yhdysvallat), MasterCard International, Inc. (Wilmington) ja MasterCard Europe (Waterloo, Belgia) (edustajat: asianajajat B. Amory, V. Brophy ja S. McInnes)
   
      Vastaaja: Euroopan komissio
   
      Vaatimukset
   
   
               —
            
            
               Kanne on otettava tutkittavaksi
            
         
               —
            
            
               komission 12.7.2011 tekemä kielteinen päätös, joka perustuu Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, s. 43) 4 artiklan 2 kohdan ensimmäisessä luetelmakohdassa ja 4 artiklan 3 kohdan ensimmäisessä alakohdassa säädettyihin poikkeuksiin, on kumottava kokonaisuudessaan, ja
            
         
               —
            
            
               komissio on velvoitettava korvaamaan oikeudenkäyntikulut, mukaan lukien kantajille aiheutuneet kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komissio on rikkonut asetuksen (EY) N:o 1049/2001 4 artiklan 3 kohtaa ja 8 artiklan 1 kohtaa, koska
               
                           —
                        
                        
                           komissio ei ole osoittanut, että asetuksen (EY) N:o 1049/2001 4 artiklan 3 kohdan ensimmäisessä alakohdassa säädetyt edellytykset täyttyvät
                        
                     
                           —
                        
                        
                           seikat, joihin komissio vetoaa, ovat asiallisesti virheellisiä, ja
                        
                     
                           —
                        
                        
                           ylivoimainen yleinen etu edellyttää EIM Business and Policy Researchin toimittamien niiden asiakirjojen, jotka liittyvät ”Costs and benefits to merchants of accepting different payment methods” -nimiseen tutkimukseen (Kauppiaille eri maksutapojen hyväksymisestä aiheutuvat kustannukset ja hyödyt) (COMP/2009/D1/020), sisältämien tietojen ilmaisemista.
                        
                     
         
               2)
            
            
               Toinen kanneperuste, joka perustuu siihen, että komissio on tehnyt oikeudellisen virheen, kun se on rikkonut asetuksen (EY) N:o 1049/2001 4 artiklan 2 kohdan ensimmäistä luetelmakohtaa ja 8 artiklan 1 kohtaa, koska
               
                           —
                        
                        
                           komissio ei ole osoittanut, että asetuksen (EY) N:o 1049/2001 4 artiklan 2 kohdan ensimmäisessä luetelmakohdassa säädetyt edellytykset täyttyvät
                        
                     
                           —
                        
                        
                           seikat, joihin komissio vetoaa, eivät ole uskottavia, ja
                        
                     
                           —
                        
                        
                           ylivoimainen yleinen etu edellyttää EIM:n asiakirjojen sisältämien tietojen ilmaisemista.